**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.**Հայաստանի Հանրապետության 1998 թվականի հուլիսի 1-ի քրեական դատավարության օրենսգիրքը լրացնել նոր` 201.1 հոդվածով` հետևյալ բովանդակությամբ.

**«Հոդված 201.1.** **Համալիր հարկային ստուգման կամ վերստուգման նշանակման լիազորության իրականացումը**

1. Հետաքննության մարմնի կամ քննիչի կողմից կարող է կայացվել համալիր հարկային ստուգում կամ վերստուգում նշանակելու մասին ՀՀ քրեական օրենսգրքի 205-րդ հոդվածի հատկանիշներով հարուցված քրեական գործի շրջանակներում:
2. Համալիր հարկային ստուգման կամ վերստուգման որոշումը պետք է լինի պատճառաբանված, նշում պարունակի քրեական գործի շրջանակում ապացուցման ենթակա այն հանգամանքների մասին, որոնք կարող են հաստատվել կամ հերքվել տվյալ ստուգմամբ կամ վերստուգմամբ:
3. Համալիր հարկային ստուգում կամ վերստուգում նշանակելու մասին որոշումը անհապաղ ուղարկվում է հսկող դատախազին: Հսկող դատախազը որոշումը ստանալուց հետո հինգ օրվա ընթացքում իրավասու է վերացնել որոշումը:

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: